pythainlp/thai-wiki-dataset-v3 huggingface dataset:
ประกาศสำนักนายกรัฐมนตรี เรื่อง เครื่องมือควบคุมฝูงชนในการชุมนุมสาธารณะ

_______________
โดยที่เป็นการสมควรกำหนดเครื่องมือควบคุมฝูงชน เพื่อให้การชุมนุมสาธารณะเป็นไปด้วยความสงบเรียบร้อย ไม่กระทบต่อความมั่นคงของชาติ ความปลอดภัยสาธารณะ ความสงบเรียบร้อยหรือศีลธรรมอันดี ตลอดจนสุขอนามัยของประชาชน หรือคุ้มครองความสะดวกของประชาชนที่จะใช้ที่สาธารณะ และไม่กระทบสิทธิและเสรีภาพและศักดิ์ศรีความเป็นมนุษย์ของผู้อื่น
อาศัยอำนาจตามความในมาตรา ๕ วรรคหนึ่ง มาตรา ๑๙ วรรคเจ็ด และมาตรา ๒๔ วรรคสองแห่งพระราชบัญญัติการชุมนุมสาธารณะ พ.ศ. ๒๕๕๘ นายกรัฐมนตรีจึงออกประกาศไว้ ดังต่อไปนี้
ข้อ ๑  เจ้าพนักงานดูแลการชุมนุมสาธารณะและข้าราชการตำรวจซึ่งได้รับมอบหมายผู้ควบคุมสถานการณ์และผู้ซึ่งได้รับมอบหมาย อาจเลือกใช้เครื่องมือควบคุมฝูงชนได้ ดังต่อไปนี้
(๑) หมวกปราบจลาจล หรือหมวกกันกระสุนพร้อมกระบังหน้า
(๒) โล่ใส หรือโล่กันกระสุน
(๓) ชุดป้องกันสะเก็ด ตลอดจน สนับแข้ง สนับเข่า สนับศอก อุปกรณ์ป้องกันสะเก็ดบริเวณลำตัว แขนและขา
(๕) สายรัดบังคับ (สายล็อคข้อมือ) หรือกุญแจมือ
(๖) หน้ากากป้องกันแก๊สพิษ พร้อมหม้อกรองแก๊สพิษและไมโครโฟน
(๗) แก๊สน้ำตาชนิดสเปรย์ สกัดจากพืชธรรมชาติ
(๘) เสื้อเกราะอ่อนป้องกันกระสุน
(๙) เครื่องขยายเสียงพร้อมไมโครโฟน ขนาดเล็ก
(๑๐) อุปกรณ์ส่งคลื่นเสียงรบกวนพิเศษระยะไกลชนิดพกพา
(๑๑) เครื่องเสียงและระบบป้องกันอันตรายรถสั่งการ
(๑๒) เครื่องยิงแก๊สน้ำตาชนิดใช้แล้วทิ้ง
(๑๓) เครื่องฉีดแก๊สแบบสะพาย
(๑๔) ชุดปืนยิงแก๊สน้ำตาพร้อมอุปกรณ์
(๑๕) แก๊สน้ำตาชนิดเผาไหม้
(๑๖) แก๊สน้ำตาสำหรับผสมน้ำ
(๑๗) ลูกขว้างแบบควัน
(๑๘) ลูกขว้างแบบแสง - เสียง
(๑๙) ลูกขว้างแก๊สน้ำตา ชนิด OC
(๒๐) ลูกขว้างแก๊สน้ำตา ชนิด CS
(๒๑) ถุงลมบอกทิศทาง
(๒๒) เครื่องฉีดน้ำแรงดันสูง และสีผสมน้ำ
(๒๓) อาวุธปืนลูกซอง สำหรับยิงกระสุนยางหรือแก๊สน้ำตา
(๒๕) ปืนยิงตาข่าย
(๒๖) รถฉีดน้ำแรงดันสูง หรือรถดับเพลิง
(๒๗) เครื่องกีดขวางการผ่านของรถ
(๒๘) อุปกรณ์ตรวจหาอาวุธบุคคล
(๒๙) อุปกรณ์ตรวจหาอาวุธยานพาหนะ
(๓๐) แผงกั้นเหล็ก
(๓๑) กรวยยาง
(๓๒) แท่นปูน หรืออุปกรณ์สำหรับป้องกันสถานที่
(๓๓) ลวดหีบเพลงแถบหนาม
(๓๔) ถุงมือหนัง
(๓๕) รถเครนยกแท่นปูน
(๓๖) ยานพาหนะสำหรับเจ้าหน้าที่และการลำเลียงเครื่องมือ
(๓๗) รถควบคุมฝูงชน (Riot Truck) ขนาด ๖ ล้อ
(๓๘) รถควบคุมฝูงชน (Riot Truck) ขนาด ๑๐ ล้อ
(๓๙) รถที่ทำการทางยุทธวิธี
(๔๐) รถบรรทุกน้ำ
(๔๑) รถส่องสว่าง
(๔๒) อุปกรณ์ส่งคลื่นเสียงรบกวนพิเศษระยะไกล ขนาดกลาง
(๔๓) อุปกรณ์ส่งคลื่นเสียงรบกวนพิเศษระยะไกล ขนาดใหญ่
(๔๔) ชุดเครื่องเสียงความดังสูง พร้อมอุปกรณ์กำเนิดพลังงาน
(๔๕) โคมไฟส่องสว่างฉุกเฉิน
(๔๖) อุปกรณ์ถ่ายภาพทั้งภาพนิ่งและเคลื่อนไหว
(๔๗) เครื่องบันทึกเสียง
(๔๘) เครื่องมือวัดระดับเสียง
ข้อ ๒  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ประกาศ ณ วันที่ ๓ พฤศจิกายน พ.ศ. ๒๕๕๘
พลเอก ประยุทธ์  จันทร์โอชา
นายกรัฐมนตรี
ประกาศสำนักนายกรัฐมนตรี เรื่อง กำหนดระดับเสียงของเครื่องขยายเสียงฯ พ.ศ. ๒๕๕๘

_______________
โดยที่เป็นการสมควรกำหนดระดับเสียงของเครื่องขยายเสียงที่ใช้ในการชุมนุมสาธารณะ เพื่อไม่ให้เป็นอันตรายต่อสุขอนามัยของผู้ชุมนุมและไม่เป็นการรบกวนหรือก่อความเดือดร้อนรำคาญแก่ผู้อื่น
อาศัยอำนาจตามความในมาตรา ๑๕ (๗) แห่งพระราชบัญญัติการชุมนุมสาธารณะ พ.ศ. ๒๕๕๘ ผู้บัญชาการตำรวจแห่งชาติจึงออกประกาศไว้ ดังต่อไปนี้
ข้อ ๑  ในประกาศนี้
“ระดับเสียงทั่วไป” หมายความว่า ระดับเสียงที่เกิดขึ้นจากการใช้เครื่องขยายเสียงในการชุมนุมสาธารณะ
“ค่าระดับเสียงสูงสุด” หมายความว่า ค่าระดับเสียงสูงสุดที่เกิดขึ้นในขณะหนึ่ง ระหว่างการตรวจวัดระดับเสียงของเครื่องขยายเสียงที่ใช้ในการชุมนุมสาธารณะ โดยมีหน่วยเป็นเดซิเบลเอ หรือ dB(A)
ข้อ ๒  ห้ามมิให้ใช้เครื่องขยายเสียงเกินกำหนดระดับเสียงทั่วไปไว้ ดังต่อไปนี้
(๑) ค่าระดับเสียงสูงสุด ไม่เกิน ๑๑๕ เดซิเบลเอ
(๒) ค่าระดับเสียงเฉลี่ย ๒๔ ชั่วโมง ไม่เกิน ๗๐ เดซิเบลเอ
ข้อ ๓  ห้ามมิให้ใช้เครื่องขยายเสียงในการชุมนุมสาธารณะอันเป็นการรบกวนผู้อื่น โดยให้กำหนดระดับเสียงรบกวนเท่ากับ ๑๐ เดซิเบลเอ
ข้อ ๔  วิธีการตรวจวัดระดับเสียงสูงสุด ระดับเสียงเฉลี่ย และระดับเสียงรบกวนที่เกิดจากการใช้เครื่องขยายเสียงในการชุมนุมสาธารณะ ให้เป็นไปตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ
ข้อ ๕  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๓ กันยายน พ.ศ. ๒๕๕๘
พลตำรวจเอก สมยศ  พุ่มพันธุ์ม่วง
ผู้บัญชาการตำรวจแห่งชาติ
ประกาศสำนักนายกรัฐมนตรี เรื่อง การอนุมัติ พรก.กองทุนส่งเสริมการประกันภัยพิบัติฯ ๒๕๕๕

_______________
ตามที่คณะรัฐมนตรีได้เสนอพระราชกำหนดกองทุนส่งเสริมการประกันภัยพิบัติ พ.ศ. ๒๕๕๕ และพระราชกำหนดการให้ความช่วยเหลือทางการเงินแก่ผู้ที่ได้รับความเสียหายจากอุทกภัย พ.ศ. ๒๕๕๕ รวม ๒ ฉบับ ไปเพื่อรัฐสภาพิจารณาตามรัฐธรรมนูญแห่งราชอาณาจักรไทย นั้น ในคราวประชุมสภาผู้แทนราษฎร ครั้งที่ ๑๒ (สมัยสามัญนิติบัญญัติ) วันพุธที่ ๑ กุมภาพันธ์ ๒๕๕๕ และครั้งที่ ๑๓ (สมัยสามัญนิติบัญญัติ) วันพฤหัสบดีที่ ๒ กุมภาพันธ์ ๒๕๕๕ ที่ประชุมได้ลงมติอนุมัติพระราชกำหนดกองทุนส่งเสริมการประกันภัยพิบัติ พ.ศ. ๒๕๕๕ และพระราชกำหนดการให้ความช่วยเหลือทางการเงินแก่ผู้ที่ได้รับความเสียหายจากอุทกภัย พ.ศ. ๒๕๕๕ รวม ๒ ฉบับ และในคราวประชุมวุฒิสภา ครั้งที่ ๑๐ (สมัยสามัญนิติบัญญัติ) วันจันทร์ที่ ๑๓ กุมภาพันธ์ ๒๕๕๕ ที่ประชุมได้ลงมติอนุมัติพระราชกำหนด รวม ๒ ฉบับ ดังกล่าวแล้ว
จึงประกาศมาตามความในมาตรา ๑๘๔ ของรัฐธรรมนูญแห่งราชอาณาจักรไทยประกาศ ณ วันที่ ๑๗ กุมภาพันธ์ พ.ศ. ๒๕๕๕
ยิ่งลักษณ์  ชินวัตร
นายกรัฐมนตรี
ประกาศใช้กฎอัยการศึก (๒๐ ตุลาคม ๒๕๐๑)

_______________เพื่อรักษาสถานการณ์และความสงบเรียบร้อยของประชาชนทั่วประเทศ คณะปฏิวัติจึงประกาศใช้กฎอัยการศึกทั่วราชอาณาจักร ตั้งแต่ วันที่ ๒๐ ตุลาคม ๒๕๐๑ เวลา ๒๑.๑๓ นาฬิกา เป็นต้นไปประกาศ ณ วันที่ ๒๐ ตุลาคม ๒๕๐๑
จอมพล สฤษดิ์  ธนะรัชต์
หัวหน้าคณะปฏิวัติ
ประกาศกรมการจัดหางาน ประกาศ ณ วันที่ ๑๔ พฤศจิกายน พ.ศ. ๒๕๕๙

_______________
อาศัยอำนาจตามความในมาตรา ๓๖ แห่งพระราชกำหนดการนำคนต่างด้าวมาทำงานกับนายจ้างในประเทศ พ.ศ. ๒๕๕๙ อธิบดีกรมการจัดหางานจึงออกประกาศไว้ ดังต่อไปนี้
ข้อ ๑  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ข้อ ๒  ห้ามผู้รับอนุญาตนำคนต่างด้าวมาทำงานกับนายจ้างในประเทศประกอบธุรกิจหรือกิจการรับเหมาแรงงานหรือรับเหมาค่าแรงประกาศ ณ วันที่ ๑๔ พฤศจิกายน พ.ศ. ๒๕๕๙
สิงหเดช  ชูอำนาจ
อธิบดีกรมการจัดหางาน
คำสั่งนายกรัฐมนตรี ที่ ๓/๒๕๔๘

_______________
ตามที่ได้มีประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาส จังหวัดปัตตานี และจังหวัดยะลา ลงวันที่ ๒๐ กรกฎาคม พ.ศ. ๒๕๔๘ แล้ว นั้น
อาศัยอำนาจตามความในมาตรา ๗ วรรคหก แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ นายกรัฐมนตรีจึงมอบหมายให้
๑.  พลตำรวจเอก ชิดชัย วรรณสถิตย์ รองนายกรัฐมนตรี เป็นผู้กำกับการปฏิบัติงานตามประกาศสถานการณ์ฉุกเฉิน มีหน้าที่กำกับการปฏิบัติงานของหัวหน้าผู้รับผิดชอบในการแก้ไขสถานการณ์ฉุกเฉินของส่วนราชการที่เกี่ยวข้องและพนักงานเจ้าหน้าที่ตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ให้มีประสิทธิภาพ เพื่อแก้ไขสถานการณ์ฉุกเฉินที่มีความร้ายแรง โดยให้ใช้อำนาจแทนนายกรัฐมนตรีได้ในกรณีดังต่อไปนี้
๑.๑ การใช้อำนาจตามมาตรา ๗ วรรคสามและมาตรา ๘ ของพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘
๑.๒ การใช้อำนาจตามประกาศเรื่องการกำหนดอำนาจหน้าที่ของรัฐมนตรีตามกฎหมายเป็นอำนาจหน้าที่ของนายกรัฐมนตรี ลงวันที่ ๒๐ กรกฎาคม พ.ศ. ๒๕๔๘
๑.๓ การใช้อำนาจในฐานะผู้บังคับบัญชาหัวหน้าผู้รับผิดชอบในการแก้ไขสถานการณ์ฉุกเฉิน พนักงานเจ้าหน้าที่และข้าราชการของส่วนราชการที่เกี่ยวข้องทุกหน่วย
๒.  นาย รัฐมนตรีว่าการกระทรวงศึกษาธิการมีอำนาจในการดำเนินการพัฒนาจังหวัดชายแดนภาคใต้ทุกโครงการ การปรับปรุงระบบการศึกษาในพื้นที่ การสร้างความสมานฉันท์และความร่วมมือในพื้นที่โดยใช้สันติวิธี การเปิดโอกาสให้ประชาชนมีส่วนร่วมในการดำเนินการต่าง ๆ ตลอดจนเยียวยาและฟื้นฟูผู้ได้รับผลกระทบสืบเนื่องมาจากสถานการณ์ในพื้นที่จังหวัดชายแดนภาคใต้ทุกฝ่าย โดยให้ใช้อำนาจแทนนายกรัฐมนตรีได้ในกรณีดังต่อไปนี้
๒.๑ การใช้อำนาจตามมาตรา ๘ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ตามอำนาจหน้าที่ในข้อนี้
๒.๒ การใช้อำนาจในฐานะผู้บังคับบัญชาหัวหน้าผู้รับผิดชอบในการแก้ไขสถานการณ์ฉุกเฉิน พนักงานเจ้าหน้าที่และข้าราชการของส่วนราชการที่เกี่ยวข้องตามอำนาจหน้าที่ในข้อนี้
๓.  นายวิษณุ เครืองาม รองนายกรัฐมนตรี เป็นผู้มีอำนาจในการให้คำปรึกษาเกี่ยวกับมาตรการทางกฎหมายที่เกี่ยวข้องเพื่อแก้ไขสถานการณ์ฉุกเฉินที่มีความร้ายแรง
ทั้งนี้ ตั้งแต่บัดนี้เป็นต้นไปสั่ง ณ วันที่ ๒๐ กรกฎาคม พ.ศ. ๒๕๔๘
พันตำรวจโท ทักษิณ  ชินวัตร
นายกรัฐมนตรี
คำสั่งนายกรัฐมนตรี ที่ ๕/๒๕๔๘ เรื่อง แก้ไขเพิ่มเติมคำสั่งนายกรัฐมนตรีที่ออกตามความในพระราชกำหนดการบริหารราชการ ในสถานการณ์ฉุกเฉิน พ.ศ. ๒๕๔๘
ข้อ ๑  ให้แก้ไขเพิ่มเติมคำสั่งนายกรัฐมนตรี ที่ ๓/๒๕๔๘ เรื่อง มอบหมายรองนายกรัฐมนตรีเป็นผู้ใช้อำนาจตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ลงวันที่ ๒๐ กรกฎาคม พ.ศ. ๒๕๔๘ ข้อ ๒ โดยให้แก้ไขเพิ่มเติมตำแหน่งของนาย จากรองนายกรัฐมนตรี เป็น รัฐมนตรีว่าการกระทรวงศึกษาธิการและให้คงข้อความอื่นไว้ทั้งหมด
พระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม พ.ศ. ๒๕๕๘

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่า
โดยที่เป็นการสมควรปรับปรุงการลดอัตราภาษีมูลค่าเพิ่ม
อาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย (ฉบับชั่วคราว)
พุทธศักราช ๒๕๕๗ และมาตรา ๘๐ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติม ประมวลรัษฎากร (ฉบับที่ ๓๐) พ.ศ. ๒๕๓๔ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้
ดังต่อไปนี้
มาตรา ๑ พระราชกฤษฎีกานี้เรียกว่า “พระราชกฤษฎีกาออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่ ๕๙๒) พ.ศ. ๒๕๕๘”
มาตรา ๒ พระราชกฤษฎีกานี้ให้ใช้บังคับตั้งแต่วันที่ ๑ ตุลาคม พ.ศ. ๒๕๕๘ เป็นต้นไป
มาตรา ๓ ให้ยกเลิกประกาศคณะรักษาความสงบแห่งชาติ ฉบับที่ ๙๒/๒๕๕๗ เรื่อง การลดอัตราภาษีมูลค่าเพิ่ม ลงวันที่ ๑๗ กรกฎาคม พุทธศักราช ๒๕๕๗
มาตรา ๔ ให้ลดอัตราภาษีมูลค่าเพิ่มตามมาตรา ๘๐ แห่งประมวลรัษฎากร และคงจัดเก็บ ในอัตรา ดังต่อไปนี้
(๑) ร้อยละหกจุดสาม สำหรับการขายสินค้า การให้บริการ หรือการนำเข้าทุกกรณี ซึ่งความรับผิดในการเสียภาษีมูลค่าเพิ่มเกิดขึ้นตั้งแต่วันที่ ๑ ตุลาคม พ.ศ. ๒๕๕๘ ถึงวันที่ ๓๐ กันยายน พ.ศ. ๒๕๕๙
(๒) ร้อยละเก้า สำหรับการขายสินค้า การให้บริการ หรือการนำเข้าทุกกรณี ซึ่งความรับผิดในการเสียภาษีมูลค่าเพิ่มเกิดขึ้นตั้งแต่วันที่ ๑ ตุลาคม พ.ศ. ๒๕๕๙ เป็นต้นไป
มาตรา ๕ ให้รัฐมนตรีว่าการกระทรวงการคลังรักษาการตามพระราชกฤษฎีกานี้

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่ประกาศคณะรักษาความสงบแห่งชาติ
ฉบับที่ ๙๒/๒๕๕๗ เรื่อง การลดอัตราภาษีมูลค่าเพิ่ม ลงวันที่ ๑๗ กรกฎาคม พุทธศักราช ๒๕๕๗ ได้กำหนดให้ลดอัตราภาษีมูลค่าเพิ่มตามมาตรา ๘๐ แห่งประมวลรัษฎากร จากอัตราร้อยละสิบ เป็นอัตรา
ร้อยละหกจุดสาม เป็นการชั่วคราว สำหรับการขายสินค้า การให้บริการ หรือการนำเข้าทุกกรณี ซึ่งความรับผิดในการเสียภาษีเกิดขึ้นตั้งแต่วันที่ ๑ ตุลาคม พ.ศ. ๒๕๕๗ ถึงวันที่ ๓๐ กันยายน พ.ศ. ๒๕๕๘ และจัดเก็บเป็นอัตราร้อยละเก้า ตั้งแต่วันที่ ๑ ตุลาคม พ.ศ. ๒๕๕๘ เป็นต้นไป แต่เนื่องจากเศรษฐกิจของประเทศยังชะลอตัว และการใช้จ่ายของภาคเอกชนยังมีความจำเป็นต้องได้รับการสนับสนุนให้มีการขยายตัวอย่างต่อเนื่อง ดังนั้นเพื่อเป็นการผลักดันและกระตุ้นเศรษฐกิจให้ประชาชนมีกำลังซื้อสินค้า อันจะทำให้ระบบเศรษฐกิจของประเทศขยายตัวได้อย่างต่อเนื่องและมั่นคง สมควรขยายเวลาการลดอัตราภาษีมูลค่าเพิ่มจากร้อยละสิบ เป็นร้อยละหกจุดสาม ออกไปอีกจนถึงวันที่ ๓๐ กันยายน พ.ศ. ๒๕๕๙ และลดอัตราเป็นร้อยละเก้า ตั้งแต่วันที่ ๑ ตุลาคม พ.ศ. ๒๕๕๙ เป็นต้นไป จึงจำเป็นต้องตราพระราชกฤษฎีกานี้
เชิงอรรถ
แถลงการณ์สำนักพระราชวัง เรื่องพระบาทสมเด็จพระเจ้าอยู่หัว ฉบับที่ ๑๓/๒๕๕๘

วันนี้ คณะแพทย์ผู้ถวายการรักษาพระบาทสมเด็จพระเจ้าอยู่หัว รายงานว่า ตามที่พระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินไปประทับ ณ พระตำหนักเปี่ยมสุข วังไกลกังวล อำเภอหัวหิน จังหวัดประจวบคีรีขันธ์ เพื่อเปลี่ยนพระราชอิริยาบท และฟื้นฟูพระวรกาย เมื่อวันที่ ๑๐ พฤษภาคม ๒๕๕๘ โดยมีคณะแพทย์ฯ ผู้เชี่ยวชาญ นักกายภาพบำบัด และพยาบาลตามเสด็จถวายการตรวจติดตามพระอาการด้วยเครื่องมือพิเศษเป็นระยะๆ
บัดนี้ ถึงเวลาที่จะต้องถวายการตรวจติดตามพระอาการด้วยเครื่องมือพิเศษ คณะแพทย์ฯ จึงได้ขอพระราชทานกราบบังคมทูลเชิญเสด็จพระราชดำเนิน มาประทับ ณ โรงพยาบาลศิริราช ในวันที่ ๓๑ พฤษภาคม ๒๕๕๘ และได้ถวายตรวจพระสมองด้วยเครื่องเอกซเรย์คอมพิวเตอร์ เพื่อติดตาม ผลของการใส่สายระบายน้ำไขสันหลังจากช่องไขสันหลัง เข้าสู่ช่องพระนาภี ตั้งแต่วันที่ ๒ พฤษภาคม ๒๕๕๘ คณะแพทย์ฯ จะนำผลของการตรวจเอกซเรย์คอมพิวเตอร์เป็นแนวการควบคุมการระบายน้ำไขสันหลัง ต่อไป
นอกจากนี้ คณะแพทย์ฯ ได้ถวายการตรวจพระปัปผาสะ (ปอด) ด้วยเครื่องเอกซเรย์คอมพิวเตอร์ เพื่อเฝ้าระวังพระอาการ พระปัปผาสะอักเสบ ที่ทรงเคยเป็นเมื่อ พ.ศ.๒๕๕๒ และ พ.ศ.๒๕๕๖ ผลการตรวจปรากฏว่า ไม่พบการอักเสบของพระปัปผาสะ ผลของการตรวจพระโลหิตในวันนี้เป็นปรกติ อุณหภูมิพระวรกาย ความดันพระโลหิต พระหทัย และระบบการหายพระทัยปรกติ ยังคงต้องถวายกายภาพบำบัด เพื่อฟื้นฟูพระวรกาย ต่อไป
จึงประกาศมาเพื่อทราบโดยทั่วกัน
สำนักพระราชวัง
๓๑ พฤษภาคม พุทธศักราช ๒๕๕๘
เชิงอรรถ
พระราชหัตถเลขาสละราชสมบัติพระบาทสมเด็จพระปกเกล้าเจ้าอยู่หัว

REDIRECT พระราชหัตถเลขาในพระบาทสมเด็จพระปกเกล้าเจ้าอยู่หัว 2 มีนาคม พ.ศ. 2477
แถลงการณ์สำนักพระราชวัง เรื่อง พระบาทสมเด็จพระเจ้าอยู่หัว ฉบับที่ ๑๘/๒๕๕๘

วันนี้ คณะแพทย์ผู้ถวายการรักษาพระบาทสมเด็จพระเจ้าอยู่หัว ได้รายงานว่าพระบาทสมเด็จพระเจ้าอยู่หัว มีพระชีพจร ความดันพระโลหิต อัตราการหายพระทัย และระดับออกซิเจนในกระแสพระโลหิต อยู่ในเกณฑ์ปรกติ อุณหภูมิพระวรกายปรกติ ผลการตรวจพระโลหิตไม่มีการติดเชี้อ ผลการเอกซเรย์พระอุระ (อก) ไม่พบการอักเสบของพระปัปผาสะ (ปอด) คณะแพทย์ฯจึงได้หยุดถวายพระโอสถปฏิชีวนะ พระกระยาหาร และน้ำเกลือทางหลอดพระโลหิตแล้ว แต่ยังคงถวายกายภาพบำบัดต่อไป
จึงประกาศมาเพื่อทราบโดยทั่วกัน
สำนักพระราชวัง
๒๘ กันยายน พุทธศักราช ๒๕๕๘
เชิงอรรถ
แถลงการณ์สำนักพระราชวัง เรื่อง พระบาทสมเด็จพระเจ้าอยู่หัว ฉบับที่ ๑๗/๒๕๕๘

วันนี้ คณะแพทย์ผู้ถวายการรักษาพระบาทสมเด็จพระเจ้าอยู่หัว ได้รายงานว่าพระบาทสมเด็จพระเจ้าอยู่หัว ได้รายงานว่าพระบาทสมเด็จพระเจ้าอยู่หัวไม่มีพระปรอท (ไข้) มาตั้งแต่เช้าวันที่ ๑๕ กันยายน พุทธศักราช ๒๕๕๘ พระชีพจรและความดันโลหิตอยู่ในเกณฑ์ปรกติ อัตราการหายพระทัยและระดับออกซิเจนในกระแสพระโลหิตกลับสู่ภาวะปรกติ ผลการตรวจพระโลหิตปรากฏว่าการอักเสบลดลง ผลการตรวจเอกซเรย์พระอุระ (อก) พบว่าการอักเสบของพระปัปผาสะ (ปอด) ทุเลาลงอย่างมาก เสวยพระกระยาหารได้ แต่คณะแพทย์ ฯ ยังคงถวายพระกระยาหารทางหลอดโลหิตต่อไป อีกระยะหนึ่ง ร่วมกับการถวายออกซิเจนและกายภาพบำบัดต่อไป 
จึงประกาศมาเพื่อทราบโดยทั่วกัน
สำนักพระราชวัง
๑๖ กันยายน พุทธศักราช ๒๕๕๘
เชิงอรรถ
แถลงการณ์สำนักพระราชวัง เรื่อง พระบาทสมเด็จพระเจ้าอยู่หัว ฉบับที่ ๑๕/๒๕๕๘

ตามที่พระบาทสมเด็จพระเจ้าอยู่หัวได้เสด็จพระราชดำเนินมาประทับ ณ โรงพยาบาลศิริราช เพื่อรับการตรวจและรักษา ตามคำกราบบังคมทูลของคณะแพทย์ผู้ถวายการรักษษ ในระหว่างที่ประทับอยู่ ณ โรงพยาบาลศิริราช พระบาทสมเด็จพระเจ้าอยู่หัวมีพระเสมหะ และมีพระปรอท (ไข้) ต่ำๆ เป็นครั้งคราว อัตราเต้นของพระหทัยเป็นปรกติ ซึ่งสำนักพระราชวังได้แถลงให้ทราบมาเป็นระยะ ๆ แล้วนั้น
เมื่อวันที่ 3 กันยายน 2558 พระบาทสมเด็จพระเจ้ายู่หัวมีพระปรอท (ไข้) สูงร่วมกับพระอาการพระวรกายหนาวสั่น ความดันพระโลหิตลดลง การหายพระทัยเร็วขึ้น และอัตราการเต้นของพระหทัยเร็วขึ้น มีพระเสมหะมาก ระดับความเข้มข้นของออกซิเจนในกระแสพระโลหิตลดลง ผลการตรวจพระโลหิตปรากฏว่า มีลักษณะติดเชื้อ ผลการตรวจเอกซเรย์พระอุระ (อก) พบว่ามีการอักเสบของพระปัปผาสะ (ปอด) ข้างขวา คณะแพทย์ได้ถวายการตรวจด้วยการส่องกล้องดูภายในหลอดพระวาโย (หลอดลม) พบมีการอักเสบของผนังหลอดพระวาโย (หลอดลม) ข้างขวาและข้างซ้ายบางส่วน ผลการตรวจย้อมและเพาะเชื้อพระเสมหะพบมีการติดเชื้อแบคทีเรีย คณะแพทย์จึงได้ถวายพระโอสถปฏิชีวนะและน้ำเกลือทางหลอดพระโลหิต และได้ถวายออกซิเจนผสมอากาศร่วมด้วย
วันนี้ อัตราการเต้นของพระทหัยเป็นปกติ ผลการตรวจพระหทัยด้วยเครื่องมือตรวจคลื่นไฟฟ้าไม่เปลี่ยนแปลงจากเดิม อัตราการหายพระทัยยังมีเร็วบ้างเป็นครั้งคราว ความดันพระโลหิตเป็นปกติ พระปรอท (ไข้) ลดลงเกือบเป็นปกติ บรรทมได้ดี คณะแพทย์ยังคงถวายพระโอสถปฏิชีวนะและน้ำเกลือทางหลอดพระโลหิต และถวายออกซิเจนผสมอากาศตามความจำเป็นต่อไป”
จึงประกาศมาเพื่อทราบโดยทั่วกัน
สำนักพระราชวัง
๘ กันยายน พุทธศักราช ๒๕๕๘
เชิงอรรถ
ประกาศคณะรักษาความสงบแห่งชาติ เรื่อง แต่งตั้งกรรมการร่างรัฐธรรมนูญ

ตามที่ มาตรา ๓๙/๑ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ เพิ่มเติมโดยมาตรา ๘ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ แก้ไขเพิ่มเติม (ฉบับที่ ๑) พุทธศักราช ๒๕๕๘ กําหนดให้มีคณะกรรมการร่างรัฐธรรมนูญขึ้นคณะหนึ่งประกอบด้วยประธานกรรมการคนหนึ่งและกรรมการอื่นอีกไม่เกินยี่สิบคน เพื่อทําหน้าที่ร่างรัฐธรรมนูญให้แล้วเสร็จภายในหนึ่งร้อยแปดสิบวันนับแต่วันที่ได้รับแต่งตั้ง
บัดนี้ คณะรักษาความสงบแห่งชาติพิจารณาเห็นสมควรแต่งตั้งคณะกรรมการร่างรัฐธรรมนูญดังต่อไปนี้
๑. นายมีชัย ฤชุพันธุ์ ประธานกรรมการร่างรัฐธรรมนญู
๒. นางกีระณา สุมาวงศ์
๓. นางจุรี วิจิตรวาทการ
๔. นายชาติชาย ณ เชียงใหม่
๕. นายธนาวัฒน์ สังข์ทอง
๖. นายธิติพันธุ์ เชื้อบุญชัย
๗. นายเธียรชัย ณ นคร
๘. นายนรชิต สิงหเสนี
๙. พลเอก นิวัติ ศรีเพ็ญ
๑๐. นายปกรณ์ นิลประพันธ์
๑๑. นายประพันธ์ นัยโกวิท
๑๒. นายภัทระ คําพิทักษ์
๑๓. นายภุมรัตน ทักษาดิพงศ์
๑๔. พลตรี วิระ โรจนวาศ
๑๕. นายศุภชัย ยาวะประภาษ
๑๖. นายสุพจน์ ไข่มุกด์
๑๗. นายอมร วาณิชวิวัฒน์
๑๘. นายอภิชาต สุขัคคานนท์
๑๙. นายอุดม รัฐอมฤต
๒๐. นายอัชพร จารุจินดา
๒๑. พลเอก อัฏฐพร เจริญพานิช
เชิงอรรถ
ประกาศแต่งตั้งผู้สำเร็จราชการแทนพระองค์ ลงวันที่ ๗ มีนาคม ๒๔๗๗

โดยที่สมเด็จพระเจ้าอยู่หัว พระวรวงศ์เธอ พระองค์เจ้าอานันทมหิดล ยังทรงพระเยาว์อยู่ จะทรงบริหารพระราชภาระไม่ได้ สภาผู้แทนราษฎรอาศัยอำนาจตามความในมาตรา ๑๐ แห่งรัฐธรรมนูญ ได้ลงมติ ณ วันที่ ๗ มีนาคม พ.ศ. ๒๔๗๗ ตั้งคณะผู้สำเร็จราชการแทนพระองค์ ประกอบด้วย
นายพันเอก พระเจ้าวรวงศ์เธอ กรมหมื่นอนุวัตน์จาตุรนต์ เป็นประธาน
นายนาวาตรี พระวรวงศ์เธอ พระองค์เจ้าอาทิตย์ทิพอาภา ร.น.
เจ้าพระยายมราช (ปั้น สุขุม)
โดยมีข้อตกลงว่า ในการลงมติวินิจฉัยข้อปรึกษานั้น ให้ถือเอาเสียงข้างมากเป็นประมาณ และในการลงนามในเอกสารราชกา รนั้น ให้ผู้สำเร็จราชการแทนพระองค์ อย่างน้อย ๒ ท่านเป็นผู้ลงนาม
จึ่งขอประกาศให้ทราบทั่วกัน
ประกาศ ณ วันที่ ๗ มีนาคม พุทธศักราช ๒๔๗๗
เชิงอรรถ
ประกาศเฉลิมพระนามสมเด็จพระเจ้าอยู่หัว ลงวันที่ ๒๕ มีนาคม ๒๔๗๗

เปลี่ยนทาง ประกาศเฉลิมพระนามสมเด็จพระเจ้าอยู่หัว ลงวันที่ 25 มีนาคม 2477
สภาผู้แทนราษฎร ลงวันที่ ๗ มีนาคม ๒๔๗๗

ตามหนังสือที่ ส. ๑๐๖๙๕/๒๔๗๗ ลงวันที่ ๖ มีนาคม ศกนี้ว่า รัฐบาลได้รับโทรเลขลงวันที่ ๓ มีนาคม ศกนี้ จากเจ้าพระยาศรีธรรมาธิเบศ ประธานสภาผู้แทนราษฎร ซึ่งเป็นผู้แทนรัฐบาล ที่ได้รายงานเข้ามาว่า พระบาทสมเด็จพระเจ้าอยู่หัวได้ทรงมีพระราชหัตถเลขา ลงวันที่ ๒ มีนาคม พ.ศ. ๒๔๗๗ เวลา ๑๓.๔๕ นาฬิกา (ในประเทศอังกฤษ) ทรงสละราชสมบัติ เจ้าพระยาศรีธรรมาธิเบศได้รับพระราชหัตถเลขาไว้ตามคำสั่งของรัฐบาลในวันเดียวกัน เวลา ๑๖.๓๐ นาฬิกา และเจ้าพระยาศรีธรรมาธิเบศได้มีโทรเลข ลงวันที่ ๕ มีนาคม ศกนี้ แจ้งข้อความละเอียดมานั้น สภาผู้แทนราษฎรในคราวประชุมสภาฯ ครั้งที่ ๓๓/๒๔๗๗ วันพุธ-พฤหัสบดี ที่ ๖-๗ มีนาคม ศกนี้ ได้รับทราบเรื่องการสละราชสมบัติของพระบาทสมเด็จพระปรมินทรมหาประชาธิปก พระปกเกล้าเจ้าอยู่หัว แล้ว และได้ลงมติตามมาตรา ๙ แห่งรัฐธรรมนูญแห่งราชอาณาจักรสยาม เห็นชอบในการที่จะอัญเชิญ พระวรวงศ์เธอ พระองค์เจ้าอานันทมหิดล ซึ่งทรงเป็นเจ้านายเชื้อพระบรมราชวงศ์พระองค์ที่ ๑ ในลำดับสืบพระราชสันตติวงศ์ ตามความในมาตรา ๘ และมาตรา ๙ แห่งกฎมนเทียรบาลว่าด้วยการสืบราชสันตติวงศ์ พ.ศ. ๒๔๖๗ นั้น ขึ้นทรงราชย์ตั้งแต่วันและเวลาที่พระบาทสมเด็จพระเจ้าอยู่หัวได้ทรงสละราชสมบัติเป็นต้นไป
“รัฐมนตรี” หมายความว่า รัฐมนตรีผู้รักษาการตามพระราชกำหนดนี้
เชิงอรรถ
ประกาศของคณะปฏิวัติ ฉบับที่ ๒๕๓ ลงวันที่ ๑๖ พฤศจิกายน ๒๕๑๕

ประกาศของคณะปฏิวัติ
ฉบับที่ ๒๕๓
_______________
โดยที่คณะปฏิวัติพิจารณาเห็นว่า กำหนดเวลาการจำหน่ายสุราและดื่มสุรา ณ สถานที่ขายสุราและกำหนดโทษผู้ฝ่าฝืนตามความในพระราชกฤษฎีกาควบคุมโภคภัณฑ์ยังไม่เหมาะสม สมควรมีบทบัญญัติให้มีการอนุญาตให้จำหน่ายสุราและดื่มสุรา ณ สถานที่ขายสุราในเวลาที่ห้ามจำหน่ายสุราได้ในบางกรณี และกำหนดโทษผู้ฝ่าฝืนเสียใหม่ หัวหน้าคณะปฏิวัติจึงมีคำสั่งดังต่อไปนี้
ข้อ ๑  ให้ยกเลิก
(๑) พระราชกฤษฎีกาควบคุมโภคภัณฑ์ (ฉบับที่ ๒) พ.ศ. ๒๔๙๕
(๒) พระราชกฤษฎีกาควบคุมโภคภัณฑ์ (ฉบับที่ ๕) พ.ศ. ๒๕๐๔
(๓) ประกาศของคณะปฏิวัติ ฉบับที่ ๔๖ ลงวันที่ ๑๗ มกราคม พ.ศ. ๒๕๑๕
ข้อ ๒  ห้ามมิให้ผู้ได้รับอนุญาตขายสุราประเภทที่ ๓ ถึงประเภทที่ ๖ ตามความในกฎหมายว่าด้วยสุรา หรือบุคคลใดซึ่งกระทำการเพื่อประโยชน์ของผู้ได้รับใบอนุญาตขายสุราดังกล่าวจำหน่ายสุราทุกชนิดในเวลาอื่น นอกจากตั้งแต่เวลา ๑๑.๐๐ นาฬิกา ถึงเวลา ๑๔.๐๐ นาฬิกา และตั้งแต่เวลา ๑๗.๐๐ นาฬิกา ถึงเวลา ๒๔.๐๐ นาฬิกา เว้นแต่ได้รับใบอนุญาตจากอธิบดีกรมตำรวจสำหรับนครหลวงกรุงเทพธนบุรี หรือผู้ว่าราชการจังหวัดสำหรับจังหวัดอื่น
ห้ามมิให้ผู้ใดดื่มสุราชนิดใด ๆ ณ สถานที่ขายสุราในกำหนดเวลาห้ามจำหน่ายสุรา เว้นแต่สถานที่ขายสุรานั้นได้รับอนุญาตให้จำหน่ายได้ตามวรรคหนึ่ง
การจำหน่ายสุราและดื่มสุราในสถานบริการตามกฎหมายว่าด้วยสถานบริการ ซึ่งกฎหมายอนุญาตให้เปิดทำการได้เกินเวลา ๒๔.๐๐ นาฬิกา ให้กระทำนอกเวลาที่กำหนดตามวรรคหนึ่ง และวรรคสองได้เฉพาะหลังจากเวลา ๒๔.๐๐ นาฬิกา จนถึงเวลาปิดทำการ
หลักเกณฑ์ เงื่อนไข หรือวิธีการเกี่ยวกับการขออนุญาต การอนุญาต การออกใบอนุญาต การแสดงใบอนุญาต การต่ออายุใบอนุญาต การจำหน่ายสุราของผู้ได้รับใบอนุญาต และค่าธรรมเนียมการออกและการต่ออายุใบอนุญาต ให้เป็นไปตามที่กำหนดในกฎกระทรวง
ข้อ ๓  เมื่อปรากฏว่าผู้รับใบอนุญาตตามประกาศของคณะปฏิวัติฉบับนี้
(๑) ดำเนินกิจการขัดต่อความสงบเรียบร้อยหรือศีลธรรม หรือก่อให้เกิดความเดือดร้อนรำคาญแก่ผู้อื่น
(๒) ยอมให้ผู้มีอาการเมาสุราจนประพฤติวุ่นวาย หรือครองสติไม่ได้ เข้าไปหรืออยู่ในสถานที่ขายสุราระหว่างเวลาเปิดทำการ
(๓) จำหน่ายสุราให้แก่ลูกค้าที่มีอาการเมาสุราจนประพฤติวุ่นวาย หรือครองสติไม่ได้แล้ว
(๔) จำหน่ายสุรานอกเวลาที่กำหนดในใบอนุญาต
(๕) ฝ่าฝืนกฎกระทรวงซึ่งออกตามความในประกาศของคณะปฏิวัติฉบับนี้
ให้ผู้มีอำนาจออกใบอนุญาตตามประกาศของคณะปฏิวัติฉบับนี้มีอำนาจสั่งพักใช้ใบอนุญาตหรือเพิกถอนใบอนุญาตได้
การสั่งพักใช้ใบอนุญาต ให้สั่งพักใช้ได้ครั้งละไม่เกินสามสิบวัน
ข้อ ๔  ผู้ใดฝ่าฝืนข้อ ๒ วรรคหนึ่ง หรือจำหน่ายสุราในเวลาห้ามจำหน่าย ระหว่างถูกพักใช้ใบอนุญาตตามข้อ ๓ ต้องระวางโทษจำคุกไม่เกินสองปี หรือปรับไม่เกินสี่พันบาท หรือทั้งจำทั้งปรับ
ข้อ ๕  ผู้ใดฝ่าฝืนข้อ ๒ วรรคสอง หรือกฎกระทรวงซึ่งออกตามความในประกาศของคณะปฏิวัติฉบับนี้ ต้องระวางโทษจำคุกไม่เกินหนึ่งเดือน หรือปรับไม่เกินหนึ่งพันบาท หรือทั้งจำทั้งปรับ
ข้อ ๖  ให้รัฐมนตรีว่าการกระทรวงมหาดไทยรักษาการตามประกาศของคณะปฏิวัติฉบับนี้ และให้มีอำนาจออกกฎกระทรวงเพื่อปฏิบัติการตามประกาศของคณะปฏิวัติฉบับนี้
กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
ข้อ ๗  ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ประกาศ ณ วันที่ ๑๖ พฤศจิกายน พุทธศักราช ๒๕๑๕
จอมพล ถ. กิตติขจร
หัวหน้าคณะปฏิวัติ
เชิงอรรถ
ประกาศของคณะปฏิวัติ ฉบับที่ ๓๐๕ ลงวันที่ ๑๓ ธันวาคม ๒๕๑๕

ประกาศของคณะปฏิวัติ
ฉบับที่ ๓๐๕
_______________
โดยที่คณะปฏิวัติพิจารณาเห็นว่า สมควรมีเหรียญที่ระลึกเชิดชูเกียรติเป็นการตอบแทนคุณความดีและเป็นเกียรติแก่วงศ์ตระกูลเพื่อมอบให้แก่ผู้สนับสนุนช่วยเหลือในการปฏิบัติการป้องกันหรือปราบปรามผู้ก่อการร้ายคอมมิวนิสต์ หัวหน้าคณะปฏิวัติจึงมีคำสั่งดังต่อไปนี้
ข้อ ๑  ให้มีเหรียญเพื่อมอบให้แก่ผู้สนับสนุนช่วยเหลือในการปฏิบัติการป้องกันหรือปราบปรามผู้ก่อการร้ายคอมมิวนิสต์ เรียกว่า “เหรียญสนองเสรีชน” ใช้อักษรย่อว่า ส.ส.ช.
ข้อ ๒  เหรียญสนองเสรีชน เป็นเหรียญโลหะสีเงิน รูปกลมแบน เส้นผ่าศูนย์กลาง ๓๕ มิลลิเมตร ด้านหน้าเหรียญตรงกลางมีรูปจักร มีสมอขัดในวงจักร ซ้ายขวาของจักรมีรูปปีกนกทับอยู่บนพระแสงดาบ เขน และโล่ ตอนบนเป็นรูปครุฑพ่าห์ ด้านหลังเหรียญตรงกลางมีอักษรจารึกว่า “สนองเสรีชน” มีลายไทยประกอบอยู่เบื้องหลัง และมีลายพุ่มข้าวบิณฑ์ทำด้วยโลหะสีเงินติดที่ห่วง สำหรับบุรุษใช้ห้อยกับแพรแถบกว้าง ๓๕ มิลลิเมตร พื้นสีน้ำเงิน ตรงกลางมีริ้วสีขาว ๔ ริ้ว กับริ้วสีแดง ๓ ริ้ว สลับกันกว้าง ๑๕ มิลลิเมตร สำหรับสตรีใช้ห้อยกับแพรแถบดังกล่าวผูกเป็นรูปแมลงปอ
ข้อ ๓  เหรียญสนองเสรีชนจะมอบให้แก่ผู้ให้การสนับสนุนช่วยเหลือในการปฏิบัติการป้องกันหรือปราบปรามผู้ก่อการร้ายคอมมิวนิสต์อันสมควรได้รับเป็นที่ระลึกเพื่อตอบแทนคุณความดีและเป็นเกียรติแก่วงศ์ตระกูล
ข้อ ๔  ถ้าผู้สมควรได้รับมอบเหรียญสนองเสรีชนวายชนม์เสียก่อนได้รับมอบ จะได้มอบแก่ทายาทโดยธรรมคนใดคนหนึ่งเพื่อเป็นเครื่องระลึกถึงความดีของผู้ที่ล่วงลับไปแล้วตามลำดับดังนี้
ลำดับ ๑ คู่สมรส
ลำดับ ๒ บุตรคนใหญ่ของจำนวนบุตรที่ยังมีชีวิตอยู่
ลำดับ ๓ บิดา
ลำดับ ๔ มารดา
ข้อ ๕  ให้นายกรัฐมนตรีรักษาการตามประกาศของคณะปฏิวัติฉบับนี้
ข้อ ๖ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ประกาศ ณ วันที่ ๑๓ ธันวาคม พุทธศักราช ๒๕๑๕
จอมพล ถ. กิตติขจร
หัวหน้าคณะปฏิวัติ
เชิงอรรถ
ประกาศสำนักนายกรัฐมนตรี ลงวันที่ ๔ กันยายน ๒๕๕๘

ประกาศสำนักนายกรัฐมนตรี
เรื่อง พระราชทานเครื่องราชอิสริยาภรณ์ให้แก่ชาวต่างประเทศ
_______________
ทรงพระกรุณาโปรดเกล้าฯ พระราชทานเครื่องราชอิสริยาภรณ์ ชั้นประถมาภรณ์ช้างเผือก ให้แก่ นายช็อน แจ มัน (Mr. Jeon Jae Man) เอกอัครราชทูตสาธารณรัฐเกาหลีประจำประเทศไทย เมื่อวันที่ ๒ กันยายน ๒๕๕๘ ในโอกาสครบวาระการปฏิบัติหน้าที่ประกาศ ณ วันที่ ๔ กันยายน พ.ศ. ๒๕๕๘
ผู้รับสนองพระบรมราชโองการ
สมคิด จาตุศรีพิทักษ์
รองนายกรัฐมนตรี
เชิงอรรถ
ประกาศสำนักนายกรัฐมนตรี ลงวันที่ ๑๘ กันยายน ๒๕๕๘

ประกาศสำนักนายกรัฐมนตรี
เรื่อง พระราชทานเครื่องราชอิสริยาภรณ์ให้แก่ชาวต่างประเทศ
_______________
ทรงพระกรุณาโปรดเกล้าฯ พระราชทานเครื่องราชอิสริยาภรณ์ ชั้นประถมาภรณ์ช้างเผือกให้แก่ นายตีแยรี วีโต (Mr. Thierry Viteau) เอกอัครราชทูตสาธารณรัฐฝรั่งเศสประจำประเทศไทย เมื่อวันที่ ๗ กันยายน ๒๕๕๘ ในโอกาสครบวาระการปฏิบัติหน้าที่ประกาศ ณ วันที่ ๑๘ กันยายน พ.ศ. ๒๕๕๘
ผู้รับสนองพระบรมราชโองการ
สมคิด จาตุศรีพิทักษ์
รองนายกรัฐมนตรี
เชิงอรรถ
ประกาศสำนักนายกรัฐมนตรี ลงวันที่ ๒๙ กันยายน ๒๕๕๘

ประกาศสำนักนายกรัฐมนตรี
เรื่อง พระราชทานพระบรมราชานุญาตให้ประดับเหรียญตราต่างประเทศ
_______________
ทรงพระกรุณาโปรดเกล้า ฯ พระราชทานพระบรมราชานุญาตให้ พันโท นนทพล อัตตะนันทน์ประจำแผนก กรมยุทธศึกษาทหารบก ประดับเหรียญตราเชิดชูเกียรติ “ดิ อาร์มี คอมเมนเดชัน เมดัล” (The Army Commendation Medal) ซึ่งได้รับมอบจากรัฐบาลสหรัฐอเมริกา ได้ในโอกาสอันควร เนื่องจากขณะดำรงตำแหน่งนายทหารติดต่อประจำกองบัญชาการสหประชาชาติ ณ กรุงโซล สาธารณรัฐเกาหลี ได้ปฏิบัติงานด้วยความวิริยะอุตสาหะ บำเพ็ญประโยชน์และปฏิบัติหน้าที่ ร่วมกับคณะกรรมการสงบศึกทางทหารเป็นอย่างดี ก่อให้เกิดความสัมพันธ์อันดีระหว่างประเทศ และเพื่อเป็นการตอบแทนที่ได้ปฏิบัติงานเป็นอย่างดีมาโดยตลอดประกาศ ณ วันที่ ๒๙ กันยายน พ.ศ. ๒๕๕๘
ผู้รับสนองพระบรมราชโองการ
พลเอก ประวิตร วงษ์สุวรรณ
รองนายกรัฐมนตรี
เชิงอรรถ